PROGRAMM KINNITATUD
 							   24.11.2015 nr 6.1-14/96

PRAKTIKA PROGRAMM

PRAKTIKA KOOD	KORC5147	
PRAKTIKA NIMETUS (eesti k.)	Lõpupraktika	
PRAKTIKA NIMETUS (inglise k.)	Final Internship 	
PRAKTIKA MAHT (EAP)	4,0 EAP, 104 töötundi	
ÕPPEKAVA	Kehtib alates 2015/2016 vastuvõtust	
PRAKTIKA KOOLIPOOLNE JUHENDAJA/KOORDINAATOR /KURAATOR	justiitskolledži tasemeõppe juhtivspetsialist (praktika kuraator)	
EELDUSED (millistel tingimustel lubatakse üliõpilane praktikale): kehtiv vanglaametniku ettevalmistusteenistuse või vanglateenistuse suhe ning positiivsele hindele sooritatud eksamid, praktikad või arvestused, mis tulenevad õppekava rakendamiseks ettenähtud õppeplaani I-V semestrisse kuuluvatest õppeainetest ja praktikatest.	
PRAKTIKA EESMÄRK: anda üliõpilasele II klassi vanglainspektori pädevuses olevaid järelevalve korraldamise, taasühiskonnastamise ja õiguse rakendamisega seotud ülesannete iseseisvaks ja teadlikuks täitmiseks vajalikud täiendavad kogemused ja vilumus ning kõrvaldada varasemate praktikate käigus esinenud vajakajäämised.	
PRAKTIKA KORRALDUS JA JUHENDAMINE PRAKTIKAASUTUSES: Lõpupraktika sooritatakse Tallinna vanglas, Tartu vanglas või Viru vanglas vastavalt praktika juhendile. Praktika läbiviimist korraldab justiitskolledži tasemeõppe juhtivspetsialist (praktika kuraator).	
ÕPIVÄLJUND 	JUHENDAMIS- JA ÕPITEGEVUS	HINDAMISMEETOD 	
   1) täidab iseseisvalt üksuse sisevalvepiirkonnas valvuri ülesandeid, koostab valvuri teenistusülesannetega seotud dokumente ja kasutab kaitsevahendeid ja tehnilisi töövahendeid	- juhendaja annab üliõpilasele täita igapäevaseid järelevalvetoimkonna valvuri ülesandeid (nt määrab ta iseseisvalt sektorisse, kus on vastutuseks päevakava järgimise ja täitmise tagamine), mis eeldavad nii üksinda tegutsemist kui ka koostööd meeskonnaliikmena;
- juhendaja jälgib üliõpilase poolt ülesannete täitmist, annab tagasisidet. Juhendaja kindlustab üliõpilasele poolt vähemalt järgnevatest järelevalvetoimingute iseseisva täitmise :
   1) ravimite jagamine vangidele;
   2) vangide kohaloleku kontroll (loendus);
   3) vangi vanglasisene saatmine;
   4) vangi läbiotsimine (sh täielik läbiotsimine);
   5) kambri või muu objekti läbiotsimine;
   6) sigarettide jagamine vangidele;
   7) vangide toitlustuse läbiviimine;
   8) jalutuskäikude läbiviimine;
   9) telefonikõnede läbiviimine ja kirjavahetuse korraldamine vangidele;
   10) visuaalse järelevalve teostamine sektoris 
- juhendaja instrueerib üliõpilast eeskirjadest ja käitumisjuhistest kriisiolukordades, kaasab kriisiolukordade lahendamisele ning annab tagasisidet üliõpilase toimetuleku kohta pingelistes olukordades;

-- praktika juhendaja tagab praktika plaani koostamisel, et üliõpilane saaks iseseisvalt viibida üksuses või tööprotsesside juures, kus tal on võimalik koostada vanglaametniku või vangi käitumise kohta ettekandeid ja võtta selgitusi, ning vajadusel muudab praktika plaani selliselt, et üliõpilane saaks praktika jooksul kirjutada nõutavad ettekanded. 
- juhendaja vaatab läbi üliõpilase koostatud ettekanded jt dokumendid, juhib vajadusel tähelepanu puudustele ning nõustab korrektse dokumentatsiooni koostamisel;
- juhendaja laseb üliõpilasel iseseisvalt koostada ja täita sisevalveteenistuse järelevalvetoimkonna kasutuses olevat dokumentatsiooni, mis on vajalik igapäevaste ülesannete täitmiseks;
=================================================
- üliõpilane sooritab iseseisvalt erinevaid järelevalvetoiminguid, küsib pidevalt tagasisidet ja näitab üles initsiatiivi
- üliõpilane märgib praktikapäevikusse üles kõik märgatud koolis õpitud järelevalvetoimingute sooritamise ja praktikal kogetu erisused ja toob välja omapoolsed põhjendused;
- üliõpilane pöörab tähelepanu teiste vanglaametnike ja vangide käitumises esinevatele ohtudele ja rikkumistele ning koostab ohu või rikkumise ilmnemisel selle kohta ettekande vastavalt VangS § 133 ja praktikakoha vangla asjaajamisele ning annab võimaluse selgituse kirjutamiseks. 
- üliõpilane peab vajadusel nõudma enda üleviimist üksusesse, kus on suurem tõenäosus ettekande kirjutamiseks. Üliõpilane peab praktika kohta päevikut, milles märgib koostatud ettekanded jt dokumendid ja juhud, kus ta ohu või rikkumise ilmnemisel vaatamata jättis või tal keelati või mõjutati jätma ettekanne kirjutamata või selgitus võtmata.
- üliõpilane märgib praktika päevikusse praktikal kogetu ja koolis õpetatu erisused järelevalvealase dokumentatsiooni koostamisel ja kirjutab juurde omapoolse põhjenduse.
- praktika õpimappi laadimiseks/lisamiseks on üliõpilasel praktika vältel vajalik koostada vähemalt järgnevad dokumendid (koostajaks üliõpilane ise): 
   1) 3 ettekannet; 
   2) 3 keelatud esemete äravõtmise akti koos võimalike materjalidega;
   3) 2 valvelehe koopiat

Õpimappi lisatakse ka üliõpilase põhjendatud eriarvamus või algne dokumendiversioon, kui ta leiab, et tema koostatud algne dokumendiversioon oli korrektne, kuid praktikakoht või juhendaja lasi sisse viia korrektuurid, millega ta sisuliselt ei nõustunud.	Praktika läbimist hinnatakse praktika käigus jooksvalt teenistusülesannete täitmise (hindab juhendaja) ja praktika õpimapi vormis. Meetodite üldised hindamiskriteeriumid on järgmised:

   1) Praktika õpimappi kuuluvad dokumendid vastavad järgmistele nõuetele (lävendtase): 
- dokumendid on koostatud õigele plangile ja dokumendiliigile vastavat vormingut järgides. Rekvisiidid on koostatud korrektselt ning vigadeta, sh arvestades asutuse praktikat;
  - dokumentides on üksikuid õigekirja- ja trükivigu, dokumentide lausestus ja sõnakasutus on head ega takista dokumendi sisu mõistmist;
 - dokumendid on üldiselt ametlikus, viisakas ja neutraalses stiilis. Vähesel määral võib sisalduda emotsionaalseid väljendeid või hoiakuid. Dokument ei sisalda ebatsensuurseid väljendeid, žargooni, halvustavaid, diskrimineerivaid vms väljendeid, solvamist ega laimu;

   2) Praktika käigus jooksvalt teenistusülesannete täitmise (hindab juhendaja) üldnõuded tulenevad praktikajuhendist ning hindamisprotokolli vormi kehtestab praktikakuraator 

 	
   2) täidab iseseisvalt inspektor-kontaktisiku  taasühiskonnastamise valdkonnaga seonduvaid ülesandeid ning koostab taasühiskonnastamisega seotud dokumente;	 - praktika juhendaja võimaldab üliõpilasel viia läbi riskihindamisi ja koostada individuaalset täitmiskava või iseloomustust ning annab koostatud dokumentide kohta tagasisidet;
- juhendaja tutvustab ning näitab inspektor-kontaktisiku poolt koostatavaid muid taasühiskonnastamisega seonduvaid dokumente (KOV teatis, taotlus arvamuse esitamiseks, avavanglasse paigutamise menetluse raames koostatavad dokumendid, lühiajalise väljasõidu menetlusega seonduvad dokumendid jmt) ning laseb üliõpilasel peale juhendamist dokumente ise koostada
==================================================== 
- üliõpilane analüüsib andmekogudest saadud andmeid, viib  läbi vestluse ning koostab VangIS-es riskihindamise ning kooskõlastab riskihindamise praktika juhendajaga;
- üliõpilane koostab riskihindamise (vähemalt 2 korral) põhjal kinnipeetavale individuaalse täitmiskava ning kooskõlastab individuaalse täitmiskava praktika juhendajaga, samuti tutvustab individuaalset täitmiskava vangile ja võtab vangilt tutvumise kohta allkirja. 
- üliõpilane viib läbi korduva riskihindamise (vähemalt 4 korral) ja kogub selle läbiviimiseks vajalikku teavet ning vestleb vangiga. 
- üliõpilane analüüsib varasema individuaalse täitmiskava ja juhendajalt saadud andmeid vahepealse perioodi kohta ning uuendab täitmiskava ja kooskõlastab muudetud individuaalse täitmiskava praktika juhendajaga, samuti tutvustab individuaalset täitmiskava vangile ja võtab vangilt tutvumise kohta allkirja. 
- vangi ennetähtaegse menetluse raames koostab üliõpilane iseseisvalt iseloomustuse eelnõu ja arutab selle juhendajaga enne kinnitamist läbi. 
- üliõpilane tutvub inspektor-kontaktisiku pädevuses olevate ja koostatavate muude taasühiskonnastamisega seotud dokumentidega
Praktika õpimappi lisatakse üliõpilase poolt vähemalt järgnevad enda koostatud dokumendid:
1) 2 esmast täitmiskava;
2) 2 täitmiskava muudatused;
3) 2 iseloomustust;
4) 2 kinnipeetava avavanglasse paigutamise otsust;
5) 2 muud praktika raames koostatud dokumenti (nt taotlus kriminaalhooldajale arvamuse esitamiseks, iseloomustus vangi armuandmispalve juurde, KOV teatis jmt)
		
   3) menetleb iseseisvalt inspektor-kontaktisiku pädevuses olevaid vangide distsiplinaarasju, viib läbi distsiplinaarmenetluse, koostab menetlusdokumendid ja lahendi;	- praktika juhendaja annab üliõpilasele praktika jooksul lahendamiseks vähemalt viis vangi suhtes algatatud distsiplinaarmenetlust, vajadusel aitab üliõpilast tõendite kogumisel ning muude probleemide lahendamisel või nõustab üliõpilast jooksval. Juhendaja vaatab läbi üliõpilase koostatud menetlustoimingute ja distsiplinaarmenetluse protokollid ning menetluse lõpetamise või distsiplinaarkaristuse määramise otsuste kavandid ning juhib tähelepanu puudustele. Lahendada antavad materjalid valib juhendaja võimalusel erinevat liiki õigusrikkumiste hulgast (nt keelatud eseme valdamine, tööst keeldumine, korraldustele mitteallumine, ametniku töö takistamine või häirimine). Juhendaja jälgib distsiplinaarmenetluse läbiviimiseks kuluvat aega ja annab soovitusi ja tagasisidet efektiivsuse osas (arvestusstandardi kohaselt peaks keskmise keerukusega materjalid koostama ca 4 tunniga). 
- praktika juhendaja annab üliõpilasele tutvumiseks lugeda erinevaid distsiplinaarmenetluse materjale ning selgitab ja näitab juurde, kuidas vangla asjaajamiskorra kohaselt menetletakse asjakohaseid dokumente distsiplinaarmenetluse läbiviimisel (registreerimine, edastamine jne).  
====================================================
 - üliõpilane lahendab praktika jooksul vähemalt viis vangi suhtes algatatud distsiplinaarasja, sh koostab menetlustoimingute ja distsiplinaarmenetluse protokollid, menetluse lõpetamise või karistuse määramise otsuse kavandid, esitab need juhendajale läbivaatamiseks ja viib sisse tehtud märkused. Üliõpilane säilitab viie distsiplinaarmenetluse materjalid praktika õpimappi lisamiseks Kui üliõpilane on materjalide või mõne dokumendi osas teisel arvamusel kui juhendaja/üksuse juht, siis kirjutab üliõpilane õpimappi lisatava materjali juurde omapoolse eriarvamuse ja  põhjendused. 
- üliõpilane tutvub vanglas menetletud distsiplinaarmenetluse materjalidega ning nende menetlemise korraldusega (asjaajamine, ülesannete jaotus, pädevus), analüüsib teoreetilises õppes läbitud ja õigusaktidega reguleeritu seoseid sellega, kuidas tegelikult vanglas distsiplinaarasja menetletakse ja dokumente koostatakse.		
   4) lahendab iseseisvalt inspektor-kontaktisiku pädevuses olevaid vangide esitatud vaideid ja vastab vangide esitatud muudele pöördumistele;	- praktika juhendaja annab üliõpilasele praktika vältel lahendamiseks vähemalt haldusakti andmise või toimingu sooritamise taotlusi, märgukirjasid või selgitustaotlusi või vangi esitatud teabenõudeid ning vangi esitatud vaideid, kontrollib nende täitmist, nõuab haldusaktides, vaideotsustes või vastuskirjades esinevate puuduste kõrvaldamist;
- praktika juhendaja tutvustab üliõpilastele vanglasisest vaiete lahendamise ja vangide pöördumistele vastamise menetluskorda ja praktikat ning seda reguleerivaid dokumente (asjaajamiskord, kodukord jt). 
====================================================
 - üliõpilane lahendab nõuetekohaselt juhendajalt saadud vaideid, haldusakti andmise, toimingu sooritamise või teabenõudele vastamise taotlused, märgukirjad ja selgitustaotlused, koostab iseseisvalt lahendid, esitab need juhendajale läbivaatamiseks ning koostab paranduste ja märkuste pinnalt lõplikud dokumendid. 

Üliõpilane säilitab õpimappi lisamiseks  vähemalt järgnevad dokumendid (algne pöördumine ja vastus sellele):
1) 1 taotlus;
2) 1 märgukiri 
3) 1 selgitustaotlus
4) 1 teabenõue

Üliõpilane säilitab õpimappi lisamiseks vähemalt järgmised vaided: 
1) 3 vaiet, mis on esitatud vangi distsiplinaarkorras karistamise käskkirja peale.
2) 2 vaiet, mis on esitatud muu haldusakti või toimingu peale

- üliõpilane tutvub vanglasisest vangide pöördumistele vastamise menetluskorda reguleerivate dokumentidega ning analüüsib menetluskorda ja praktikat, esitab vajadusel juhendajale täiendavaid küsimusi;		
   5) suhtleb igapäevastes suhtlussituatsioonides vangidega vene keeles praktiliste vangistusalaste küsimuste ja inspektor-kontaktisiku teenistuskohustuste täitmise valdkonnas igapäevastes suhtlussituatsioonides iseseisva keelekasutajana.	- praktika juhendaja annab praktika käigus järelevalve toimingute, taasühiskonnastamise ja õiguse rakendamise alaste ülesannete täitmisel juhtumeid, kus teiseks pooleks on vene keelt põhikeelena rääkiv vang või menetluse käigus on esitatud venekeelseid dokumente (selgitusi, taotlusi, märgukirju ja selgitustaotlusi vms) ning kontrollib, kas üliõpilane sai vangist või dokumendist aru;
====================================================
- üliõpilane vestleb iseseisvalt järelevalve toimingute sooritamisel, taasühiskonnastavate tegevuste läbiviimisel või kavandamisel või haldus-, distsiplinaar- ja vaidemenetluse raames vangiga vene keeles, püüab saada aru vangi suulistest vastustest ja väljendada end korrektses vene keeles, samuti loeb ja saab aru vangi esitatud venekeelsetest dokumentidest; 		
HINDAMINE: praktikat hinnatakse eristavalt. 	
Õpiväljund 	Hindamis-meetod	Hindamiskriteeriumid 	
		Hinne E	Hinne C	Hinne A	
   1) täidab iseseisvalt üksuse sisevalvepiirkonnas valvuri ülesandeid, koostab valvuri teenistusülesannetega seotud dokumente ja kasutab kaitsevahendeid ja tehnilisi töövahendeid	praktika käigus jooksev teenistus-ülesannete täitmine	- viib iseseisvalt ja seaduslikult läbi loenduse, vangi vanglasisese saatmise, vangi täieliku läbiotsimise, kambri või muu ruumi läbiotsimise, suitsude või toidu jagamise, kirjavahetuse ja telefonikõnede korraldamise ning visuaalse järelevalve teostamise, kuid tegevused ja toimingud on ebakindlad, vajavad vilumuste teket ja nõuavad rohkem aega kui vilunud kolleegidel; 
- suhtleb kinnipeetava või vahistatuga, annab talle arusaadavalt lihtsamaid korraldusi. Suhtlemisel vangiga ei väljenda ilmset vastumeelsust, kohmetust ega hirmu ning on võimeline ennast selgelt väljendama ja oma õiguspärastele nõudmistele kindlaks jääma;
- järelevalvetoimingute sooritamisel kasutab iseseisvalt vastavalt vajadusele ülesande täitmiseks vajalikke kaitse- ja töövahendeid. Vahendite kasutamisel võib esineda kohmakust või vähest vilumustja mõnikord kasutamise vajadusele tähelepanu juhtimist; 
- järelevalvetoimingute sooritamisel edastab ja küsib olulist ja vajalikku teavet. Teabe edastamisel või küsimisel esineb ebatäpsusi, ebakindlust või kõhklusi; 
- koostab iseseisvalt juhtumi kohta olulisematele vormi- ja sisunõuetele vastavaid ettekandeid, akte ja teisi valvuri teenistuskohustuste hulka kuuluvaid dokumente. Dokumentide koostamine on ajamahukas vähese vilumuse ja kogemuse tõttu.  Üliõpilane ei jäta ilmse rikkumise või muu olulise sündmuse kohta ettekannet või muud dokumenti koostamata; 
- koostatud dokument (algne, juhendajale läbivaatamiseks esitatud dokument) ei ole ilmselgelt õigusvastane, ei sisalda valeandmeid või juhtumile ilmselgelt mitte vastavat kirjeldust ning sisaldab juhtumi kõige olulisemaid andmeid. Dokumente ei ole reeglina vaja ümber vormistada ega olulisel määral parandada;	- viib iseseisvalt, õigesti ja õiguspäraselt läbi loenduse, vangi vanglasisese saatmise, vangi täieliku läbiotsimise, kambri või muu ruumi läbiotsimise, suitsude või toidu jagamise, kirjavahetuse ja telefonikõnede korraldamise ning visuaalse järelevalve teostamise. Toimingud on kindlad ja mahuvad reeglina ettenähtud ajakava piiridesse; 
- suhtleb kinnipeetava või vahistatuga, annab talle arusaadavalt igapäevaseid korraldusi ja selgitusi. Suhtlemisel vangiga on asjalik ja erapooletu, kindel ja kehtestav, suunatud ülesande lahendamisele, järjekindel ja nõudlik ning jääb oma õiguspärastele nõudmistele kindlaks;
- järelevalvetoimingute sooritamisel kasutab iseseisvalt vastavalt vajadusele ülesande täitmiseks vajalikke kaitse- ja töövahendeid. Vahendite kasutamisel on vilunud ja ei vaja meeldetuletamist; 
- edastab ja küsib järelevalvetoimingute sooritamisel olulist ja vajalikku teavet. Teabe edastamisel ja küsimisel on kindel ja täpne; 
- koostab iseseisvalt juhtumi kohta olulisematele vormi- ja sisunõuetele vastavaid ettekandeid, akte ja teisi valvuri teenistuskohustuste hulka kuuluvaid dokumente. Dokumendid koostatakse mõistliku ajakasutusega; 
- koostatud dokument (algne, juhendajale läbivaatamiseks esitatud dokument) ei ole ilmselgelt õigusvastane, ei sisalda valeandmeid või juhtumile ilmselgelt mitte vastavat kirjeldust ning sisaldab juhtumi kõige olulisemaid andmeid. Dokumente ei ole vaja ümber vormistada ega parandada, kuid võimaliku menetluse raames võib olla vajalik täiendavate ütluste kogumine juhtumi kohta;	- viib iseseisvalt, õigesti, õiguspäraselt ja süsteemselt läbi loenduse, vangi vanglasisese saatmise, vangi täieliku läbiotsimise, kambri või muu ruumi läbiotsimise, suitsude või toidu jagamise, kirjavahetuse ja telefonikõnede korraldamise ning visuaalse järelevalve teostamise. Toimingud on kindlad ja vilunud ning mahuvad ettenähtud ajakava piiridesse; 
- suhtleb kindlalt ja vilunult kinnipeetava või vahistatuga, annab talle arusaadavalt korraldusi ja selgitusi. Suhtlemisel vangiga ei väljenda vastumeelsust, kohmetust ega hirmu ning on võimeline ennast selgelt väljendama ja oma õiguspärastele nõudmistele kindlaks jääma; 
- järelevalvetoimingute sooritamisel kasutab alati kaitse- ja töövahendeid, on sellega eeskujuks kolleegidele ja juhib ka teiste tähelepanu nende kasutamise vajadusele. Vahendite kasutamisel täpne ja korrektne; 
- järelevalvetoimingute sooritamisel on võimeline olema protsessi juht, edastama ise vajalikku ja olulist teavet ning küsima vajadusel asjakohast teavet. Edastatav või küsitav teave on konkreetne, asjakohane ja teabe küsimise/edastamise viis kindel ja selge; 
- koostab iseseisvalt juhtumi kohta vormi- ja sisunõuetele vastavaid ettekandeid, akte ja teisi valvuri teenistuskohustuste hulka kuuluvaid dokumente. Dokumendid koostatakse vilunult ja eeskujuliku ajakasutusega ning teatakse ka dokumentide menetluskorda vanglas; 
- koostatud dokument (algne, juhendajale läbivaatamiseks esitatud dokument) ei ole õigusvastane, ei sisalda valeandmeid või juhtumile mitte vastavat kirjeldust ning sisaldab juhtumi kõige olulisemaid andmeid. Dokumenti ei ole vaja ümber vormistada ega parandada ning seda võib tuua eeskujuks. Dokumendi alusel saab vajadusel läbi viia menetluse ilma koostajalt täiendavaid ütlusi kogumata;	
	praktika õpimapp	- koostatud dokument (lõplik, üliõpilaste parandustega dokument või eriarvamus) ei ole ilmselgelt õigusvastane, ei sisalda valeandmeid või juhtumile ilmselgelt mitte vastavat kirjeldust ning sisaldab juhtumi kõige olulisemaid andmeid;
 - koostatud dokument vastab olulisematele vormistamise nõuetele, sisaldab olulisi rekvisiite (nimetus, kuupäev, number, allkiri, koostaja märge) ning kirjeldatava sündmuse sisu on arusaadavalt kirjeldatud võimaldades adekvaatselt aru saada toimunud sündmusest (isikute nimed, sündmuse aeg ja koht, sündmuse sisu kirjeldus).	- koostatud dokument (lõplik, üliõpilase parandustega dokument või eriarvamus) on õiguspärane, faktiliselt ja õiguslikult põhjendatud, tugineb tõenditel ning on sisuliselt õige; 
- koostatud dokument vastab vormistamise nõuetele, on faktiliselt ja õiguslikult põhjendatud, arusaadav ning selle põhjal on võimalik saada ülevaade juhtunust või seda õiguslikult määratleda;	- koostatud dokument (lõplik, üliõpilase parandustega dokument või eriarvamus) on õiguspärane, faktiliselt ja õiguslikult põhjendatud, kaalutletud ning sisuliselt eesmärgi- ja mõõdupärane, põhineb usaldusväärselt tõendatud asjaoludel, on veenev ning sisuliselt õige; 
- koostatud dokument vastab kõigile vormistamise nõuetele, näeb korrektne ja esteetiline välja, on faktiliselt ja õiguslikult põhjendatud, faktilised asjaolud on seostatud tõenditega või näidatud ära tõendamise võimalused, kirjeldatud menetluse käiku, antud terviklik ülevaade juhtunust ning selle põhjal on võimalik tegu või sündmust õiguslikult määratleda;	
   2) täidab iseseisvalt inspektor-kontaktisiku  taasühiskonnastamise valdkonnaga seonduvaid ülesandeid ning koostab taasühiskonnastamisega seotud dokumente;	praktika käigus jooksev teenistus-ülesannete täitmine	 - koostab iseseisvalt kinnipeetava riskihindamise, mis vastab riskihindamise alaste õigusaktide olulistele nõuetele ja riskihindamise käsiraamatule, kuid see on üldsõnaliselt põhjendatud, selles võib esineda mõningaid faktivigu ja ebaolulisi eksimusi; 
 - koostab iseseisvalt kinnipeetava individuaalse täitmiskava, mis vastab kinnipeetava individuaalse täitmiskava koostamise ja rakendamise juhendile, kuid mõni riskifaktor võib olla katmata ning tegevuste järjestuses või tähtaegades võib esineda loogikavigu; võib esineda mõningaid faktivigu ja ebaolulisi eksimusi; 
 - koostab iseseisvalt kinnipeetava tingimisi enne tähtaega vabastamise iseloomustuse, mis vastab tingimisi enne tähtaega vabastamise dokumentide ettevalmistamise korra nõuetele, kuid esitatud informatsioon on üldsõnaline, selles võib esineda mõningaid faktivigu ja ebaolulisi eksimusi; 
 - leiab kinnipeeturegistrist riskihindamiseks, individuaalse täitmiskava või iseloomustuse koostamiseks vajalikke andmeid, kuid vajab vähesel määral juhendamist või teeb üksikuid vigu; 
 - üliõpilane suhtleb kinnipeetava iseseisvalt ning saab kinnipeetavalt riski hindamiseks ja hõivetegevuste kavandamiseks piisavalt usaldusväärset asjakohast teavet; 
 - suhtlemisel kinnipeetavaga ei halvusta, diskrimineeri, kasuta solvavaid või muid alandavaid väljendi ega käitu ebaviisakalt; 
 - suhtlemisel kinnipeetavaga esineb mõningal määral vastasseisu;	 - koostab iseseisvalt kinnipeetava riskihindamise, mis vastab riskihindamise alaste õigusaktide olulistele nõuetele ja riskihindamise käsiraamatule, riskihindamises sisalduvad hinnangud on põhjendatud, võib esineda mõningaid ebaolulisi eksimusi; 
 - koostab iseseisvalt kinnipeetava individuaalse täitmiskava, mis vastab kinnipeetava individuaalse täitmiskava koostamise ja rakendamise juhendile, planeeritud tegevused riskide maandamiseks on realistlikud ja omavahel seotud ning hõlmavad kõiki väljatoodud riskifaktoreid, tegevuste järjestuses või tähtaegades võib esineda loogikavigu, võib esineda mõningaid ebaolulisi eksimusi; 
 - koostab iseseisvalt kinnipeetava tingimisi enne tähtaega vabastamise iseloomustuse, mis vastab tingimisi enne tähtaega vabastamise dokumentide ettevalmistamise korra nõuetele, selles sisalduv informatsioon on põhjalik, võib esineda mõningaid ebaolulisi eksimusi; 
 - leiab kinnipeeturegistrist iseseisvalt riskihindamiseks, individuaalse täitmiskava või iseloomustuse koostamiseks vajalikke andmeid, teeb üksikuid vigu; 
 - üliõpilane suhtleb kinnipeetava iseseisvalt ning saab kinnipeetavalt riski hindamiseks ja hõivetegevuste kavandamiseks usaldusväärset ja asjakohast teavet; 
 - suhtlemisel kinnipeetavaga järgib kutse-eetika nõudeid; 
 - suhtlemisel kinnipeetavaga esineb vähesel määral vastasseisu;	- koostab iseseisvalt kinnipeetava riskihindamise vastavalt riskihindamise alaste õigusaktide olulistele nõuetele ja riskihindamise käsiraamatule, riskihindamises sisalduvad hinnangud on loogiliselt põhjendatud, faktivigu ja eksimusi ei esine; 
- koostab iseseisvalt kinnipeetava individuaalse täitmiskava, mis vastab kinnipeetava individuaalse täitmiskava koostamise ja rakendamise juhendile, planeeritud tegevused riskide maandamiseks on realistlikud ja omavahel seotud ning hõlmavad kõiki riskifaktoreid, määratud on realistlikud tähtajad, tegevuste järjestus on korrektne, faktivigu ja eksimusi ei esine; 
- koostab iseseisvalt kinnipeetava tingimisi enne tähtaega vabastamise iseloomustuse, mis vastab tingimisi enne tähtaega vabastamise dokumentide ettevalmistamise korra nõuetele, selles esitatud informatsioon on põhjalik ning moodustab ühtse terviku, faktivigu ja eksimusi ei esine; 
 - leiab kinnipeeturegistrist iseseisvalt riskihindamiseks, individuaalse täitmiskava või iseloomustuse koostamiseks vajalikke korrektseid andmeid;
 - üliõpilane suhtleb kinnipeetava iseseisvalt ning saab kinnipeetavalt riski hindamiseks ja hõivetegevuste kavandamiseks usaldusväärset ja asjakohast teavet; 
- suhtlemisel kinnipeetavaga järgib kutse-eetika nõudeid; 
- suhtlemisel kinnipeetavaga vastasseis puudub ning suhtlus on rajatud koostööle;	
	praktika õpimapp	- koostatud kinnipeetava individuaalne täitmiskava või iseloomustus (lõplik, üliõpilase parandustega dokument) vastab õigusaktidega kehtestatud vormile, selles sisalduv informatsioon võib olla killustatud või kohati ebapiisav; 
- koostatud dokument (lõplik, üliõpilase parandustega dokument) vastab olulisematele vormistamise nõuetele, ei ole ilmselgelt õigusvastane, ei sisalda valeandmeid või faktivigu ning sõnumi sisu on üldjoontes arusaadavalt kirjeldatud;	 - koostatud kinnipeetava individuaalne täitmiskava või iseloomustus (lõplik, üliõpilase parandustega dokument) vastab õigusaktidega kehtestatud vormile, selles sisalduv informatsioon  on piisav, kuid killustatud ja ebaühtlase stiiliga; 
- koostatud dokument (lõplik, üliõpilase parandustega dokument) vastab üldjoontes vormistamise nõuetele, ei ole õigusvastane, ei sisalda valeandmeid või faktivigu ning sõnumi sisu on üheselt arusaadavalt kirjeldatud	- koostatud kinnipeetava individuaalne täitmiskava või iseloomustus (lõplik, üliõpilase parandustega dokument) vastab õigusaktidega kehtestatud vormile, selles sisalduv informatsioon on piisav, ühtlase stiiliga ning moodustab ühtse terviku; 
- koostatud dokument (lõplik, üliõpilase parandustega dokument) vastab kõigile vormistamise nõuetele, ei ole õigusvastane, ei sisalda valeandmeid või faktivigu; dokument on koostatud ladusas stiilis ning sõnumi sisu on üheselt arusaadavalt kirjeldatud;	
   3) menetleb iseseisvalt inspektor-kontaktisiku pädevuses olevaid vangide distsiplinaarasju, viib läbi distsiplinaarmenetluse, koostab menetlusdokumendid ja lahendi	praktika käigus jooksev teenistus-ülesannete täitmine	- lahendab iseseisvalt vangla praktikas tavapäraseid või lihtsamaid vangide distsiplinaarasju; 
- lahendab distsiplinaarasju iseseisvalt, kuid vajab mõningal määral abi ja parandamist; 
- koostatud lahendid on kooskõlas seadusega, piisavalt põhjendatud  ja kontrollitavad; 
- koostatud lahendid vastavad üldjoontes vangla õiguspärasele praktikale;
- lahendi põhjendustes on kaalutud karistamist, karistuse liiki ja määra ning täitmisele pööramist ning esitatud mõningaid üldisi õiguspäraseid põhjendusi karistuse määramise otsuse kohta;	- lahendab iseseisvalt vangla praktikas tavapäraseid vangide distsiplinaarasju; 
- lahendab distsiplinaarasju iseseisvalt. Tavapäraste distsiplinaarasjade lahendamisel abi ei vaja ja olulisi vigu ei esine, keerukamates asjades vajab mõningal määral abi või esineb vigu; 
- koostatud lahendid on materiaalselt ja formaalselt õiguspärased, arusaadavalt põhjendatud (sh teo raskus, isiku süü jt asjaolud hinnatud) ja kontrollitavad; 
- koostatud lahendid vastavad vangla õiguspärasele praktikale ning kohtupraktika olulisematele seisukohtadele;
- lahendi põhjendustes on üldiselt kaalutud karistamist, karistuse liiki ja määra seostatult karistuse võimaliku mõjuga (eraldamine, üld- ja eripreventsioon) ning eraldatud see karistuse täitmisele pööramise kaalutlustest. Katseaja kohaldamist on kaalutud, v.a ilmselgetel juhtudel;	- lahendab iseseisvalt vangla praktikas tõusetuvaid tavapäraseid ja keerukamaid (teoainsus, tegevusetus, kohustuse vaieldavus vms) vangide distsiplinaarasju; 
- lahendab iseseisvalt kõrvalist abi vajamata ja vigu tegemata tavapäraseid ja keerukamaid vangide distsiplinaarasju, suudab oma seisukohti ja eriarvamusi põhjendada või abistada kolleege; 
- koostatud lahendid on materiaalselt ja formaalselt õiguspärased, analüütiliselt põhjendatud (sh teo raskust, isiku süüd jt asjaolusid hinnatud) ja kontrollitavad. Lahendis on usaldusväärselt kõrvaldatud vastuolud tõendite vahel ning normi analüütiliselt tõlgendatud, konkreetne juhtum on seostatud vangla üldise korra ja julgeoleku tagamise kontekstiga; 
- koostatud lahendid vastavad vangla õiguspärasele praktikale ja kohtupraktikale ning olulisematele õiguskantsleri ja CPT soovitustele ja EVR sätestatud eesmärkidele;
- koostatud menetlusdokumendid ja lahendid vastavad dokumendi koostamise nõuetele, jätavad korrektse ja esseetilise mulje, on süsteemsed, arusaadavad ja hea keelekasutusega, õigekirjaga ja ametlikus stiilis; 	
	praktika käigus jooksev teenistus-ülesannete täitmine	- koostatud menetlusdokumendid ja lahendid vastava dokumendi koostamise olulisematele nõuetele); 
- koostatud menetlusdokumendid ja lahendid on kooskõlas kehtiva õiguse ja asjale vastavate olulisemate kohtulahenditega; 
- koostatud menetlusdokumendid ja lahendid on kaalutud ja neis ei esine olulist ja ilmselget kaalutlusviga; 
- menetluses on koostatud kõik seadusega nõutavad või olulised dokumendid;
- menetlusdokumendi või lahendi põhjendustes on tuvastatud asjaolud selgelt seostatud tõenditega ning rakendatava õigusnormi eeldustega;
- lahendi põhjendustes on hinnatud toimepandud rikkumise raskust ning seda üldsõnaliselt seostatud karistuse määramisega;	- koostatud menetlusdokumendid ja lahendid vastava dokumendi koostamisele nõuetele, on süsteemsed ja arusaadavad, õigekirjas ja ametlikus stiilis; 
- koostatud menetlusdokumendid ja lahendid on õiguspärased ning vastavad õiguspärasele halduspraktikale ja olulisematele kohtulahenditele; 
- koostatud menetlusdokumendid ja lahendid on arusaadavalt põhjendatud (sh teo raskus, isiku süü jt asjaolud hinnatud), neis ei esine kaalutlusvigu ja kontrollitavad; 
- menetluses on koostatud kõik seaduses nõutavad või menetluse eesmärke ja tõendamisvajadust arvestades põhjendatud dokumendid; 
- menetlusdokumendi või lahendi põhjendustes on selgelt toodud välja tõendid ja hinnatud neid kogumis, tõendatavad asjaolud on seostatud tõenditega ning rakendatava õigusnormi eeldustega; 
- lahendi põhjendustes on hinnatud toimepandud rikkumise raskust (tagajärg, loodud ohuolukorra tõsidus vms) ja isiku süüd ning seostatud need karistuse määramisega; 	- koostatud menetlusdokumendid ja lahendid vastavad vangla õiguspärasele praktikale ja kohtupraktikale ning olulisematele õiguskantsleri ja CPT soovitustele ja EVR sätestatud eesmärkidele;
- koostatud menetlusdokumendid ja lahendid on analüütiliselt põhjendatud (sh teo raskust, isiku süüd jt asjaolusid hinnatud), õiguspäraselt kaalutletud ja kontrollitavad. Lahendis on konkreetne juhtum on seostatud vangla üldise korra ja julgeoleku tagamise kontekstiga;
- menetlustoimingute ja menetlusosaliste taotluste dokumenteerimisel on kõik menetluse ja otsustamise seisukohast olulised asjaolud usaldusväärselt ja selgelt dokumenteeritud, ilma et see kahjustaks oluliselt menetluse kiirust või suurendaks halduskoormust; 
- menetlusdokumendi või lahendi põhjendustes on analüüsitud tõendeid, hinnatud neid kogumis ning selle põhjal usaldusväärselt tuvastatud juhtumi asjaolud. Otsustuse faktilised alused on selgelt eristatud kaalutlustest ning juriidiline fakt on üheselt tuvastatud;
- lahendi põhjenduses on konkreetselt objektiivselt ja vangla korra ja julgeoleku kontekstis analüüsitud toimepandud rikkumise raskust (tagajärg, loodud ohuolukorra tõsidus vms) ja isiku süüd ning seostatud need karistuse määramisega; 
- lahendi põhjendustes on konkreetsest isikust lähtuvalt kaalutud karistamist, karistuse liiki ja määra seostatult karistuse võimaliku mõjuga (eraldamine, üld- ja eripreventsioon) ning eraldatud see karistuse täitmisele pööramise kaalutlustest. Karistamata jätmist on sisuliselt kaalutud. Katseaja kohaldamist on kaalutud lähtuvalt eripreventiivsetest kaalutlustest ja karistuse võimalikust negatiivsest mõjust vangistuse täideviimise teistele eesmärkidele, v.a ilmselgetel juhtudel;	
   4) lahendab iseseisvalt inspektor-kontaktisiku pädevuses olevaid vangide esitatud vaideid ja vastab vangide esitatud muudele pöördumistele;	praktika käigus jooksev teenistus-ülesannete täitmine	 - eristab üldjuhul vaiet teistest pöördumistest ning oskab eraldada vaidest kahju nõude vms pöördumise eraldi menetlusse, kuid vajab mõnikord kõrvalist abi või nõu; 
 - kontrollib vaide vastavust pädevuse, tähtaja ja vorminõuetele, kuid on nõuetekohasuse hindamisel või puuduste kõrvaldamisel ebakindel ja vajab osaliselt kõrvalist abi; 
 - otsustab vaide tagastamise kooskõlas seadusega. On tagastamise otsustamisel ebakindel või vajab osaliselt kõrvalist abi;

 - koostatud pöördumiste lahendid on seaduslikud ja antud pädeva haldusorgani poolt. Pöördumise lahendis ja menetluses esineb mõningaid menetlus-, vormi- ja väheolulisi sisuvigu, mis ei anna alust vastuskirja täielikuks ümbertöötamiseks. Üliõpilane vajab mõningal määral abi pöördumise lahendi koostamisel; 
 - pöördumise lahendis on viidatud olulisematele õigetele õigusnormidele või neid taasesitatud. Pöördumise lahendis on põhjendatud üldsõnaliselt ja üldjoontes kooskõlas seadusega. Üliõpilane vajab mõningal määral abi pöördumise lahendi koostamisel; 
 - saab üldjoontes aru, milline nõue on pöördumises esitatud ning suudab üldjoontes seostada nõudeid pöördumiste vormide ja aluseks olevate õigusnormidega, kuid on ebakindel, teeb mõningaid vigu või vajab mõnikord abi nõuete määratlemisel; 
 - saab üldjoontes aru, milline väide või põhjendus on pöördumises esitatud ning suudab üldjoontes seostada väite õigusnormidega, kuid vajab mõnikord abi, teeb vigu ning on ebakindel pöördumises sisalduvate väidete hindamisel. Kontrollib väiteid rikutavast normist lähtuvalt ja seostab asjaolud õigusnormiga;	- eristab vaiet teistest pöördumistest ning lahendab eriliigilised pöördumised erinevas menetluskorras; 
- kontrollib vaide vastavust õigusaktidega kindlaks määratud vormi- ja sisunõuetele, määrab kindlaks puudused ja annab sisulisi juhiseid puuduste kõrvaldamiseks; 
- otsustab vaide tagastamise õigus-, eesmärgi ja mõõdupäraselt, hinnates puuduste olulisust. Otsustab iseseisvalt ja vajab abi ainult erandlikel juhtudel;

- koostatud pöördumiste lahendid on õiguspärased ja suunatud juhtumi sisulisele lahendamisele. Pöördumise lahendis ja menetluses esineb üksikuid väheolulisi menetlus- ja vormivigu või vaieldavaid tõlgendusi, kuid üldiselt vastuskiri muutmist ei vaja. Üliõpilane vajab vähesel määral või harvadel juhtudel abi lahendi koostamisel; 
- pöördumise lahendis on viidatud asjakohastele õigusnormidele ja neid refereeritud. Õiguslikud argumendid on jälgitavad ja kontrollitavad. Arutlus vastab kehtivale seadusele ning on arusaadav. Üksikutel keerulisematel juhtudel vajab üliõpilane abi pöördumise lahendi koostamisel; 
- saab aru, milliseid nõudeid on pöördumises esitatud, seostab nõuded vastava menetluskorraga ning eraldab erinevates menetluskordades lahendatavad nõuded erinevatesse menetlustesse. Tavapärased nõuded liigitab iseseisvalt õigesti, kuid keerulistel või vaieldavatel juhtudel vajab abi nõude liigitamisel ja menetluskorra valikul; 
- suudab vangi poolt pöördumises esitatud väited seostad õigusnormide ning võimalike menetlus- ja sisuvigadega. Erandlikel ja keerulisematel juhtudel vajab kõrvalist abi väite määratlemisel või oskab esitada vangile mõningaid küsimusi väite täpsustamiseks. Lahendab väited ja põhjendab oma otsust õiguslikult;	- eristab vaidemenetluses lahendatavad nõuded muudest nõuetest ja teistest pöördumistest ning lahendab iga nõude või pöördumise vastavas menetluskorras. Oskab lähtudes menetlusökonoomia põhimõttest viia läbi erinevaid menetlusi paralleelselt ka koostada ühes dokumendis vormistatud lahendeid; 
- kontrollib vaide vastavust õigusaktides kindlaks määratud vormi- ja sisunõuetele, määrab kindlaks puudused, hindab puuduste olulisust ja vangla uurimiskohustust puuduste kõrvaldamisel ning annab selgeid ja sisulisi juhiseid puuduste kõrvaldamiseks; 
- otsustab vaide tagastamise õigus-, eesmärgi ja mõõdupäraselt, hinnates puuduste olulisust ning vangla enda uurimiskohustust. Otsustab tagastamise iseseisvalt, on võimeline oma otsust täiendavalt põhjendama ja diskuteerima;

- koostatud pöördumise lahend on õiguspärane ja lahendab juhtumi sisuliselt (märgukirjas tehtud ettepaneku sisuline analüüs, sisuliselt korrektne, arusaadav ja jälgitav õigusalane selgitus). Pöördumist on korrektselt menetletud ning õigusaktide tõlgendused on usaldusväärsed ja põhinevad ametlikel allikatel. Üliõpilane lahendab pöördumisi iseseisvalt ja on võimeline abistama kolleegi või sisukalt diskuteerima; 
- pöördumise lahendis on õigusnorme ja teisi allikalt põhjendatud ulatuses refereeritud, viidatud ja omavahel seostatud. Õiguslik argumentatsioon on selge, struktureeritud ja hästi jälgitav ja kontrollitav. Arutluskäik vastab kehtivale õigusele, kohtu- ja halduspraktikale. Üliõpilane koostab lahendi iseseisvalt ja on võimeline abistama kolleegi või diskuteerima; 
- suudab määratleda nõude lähtuvalt isiku eesmärgist, õiguskaitse võimalustest ja avaldatud tahtest ning oma otsustus õiguslikult usaldusväärselt põhjendada või vangi tema tahte väljaselgitamiseks asjakohaselt küsitleda. Valib nõude liigile vastava menetluskorra. Suudab iseseisvalt lahendada ka tavatuid ja erandlike nõuetega seotud juhtumeid ja vaieldavatel juhtudel diskuteerida ja oma seisukohta põhjendada; 
- analüüsib pöördumises esitatud väiteid seoses juhtumi asjaolude ja võimaliku õigushüvede riivega, suudab määratleda esitatud väited õiguslikult või küsitleda pöördumise esitajat väite sisu väljaselgitamiseks. Suudab iseseisvalt määratleda ka erandlikud ja keerulised väited ja vaieldavatel juhtudel suudab diskuteerida. Lahendab väited õiguspäraselt ja otstarbekalt ning põhjendades järeldusi veenvalt (nt viitega kohtupraktikale);	
	praktika õpimapp	- vaide- vastavad dokumendi koostamise olulisematele nõuetele; 
- vaided on kooskõlas kehtiva õiguse ja asjale vastavate olulisemate kohtulahenditega; 
- vaided on õiguslikult ja faktiliselt põhjendatud ja adressaadile arusaadavad; 
- vaided on üldiselt suunatud pöördumises sisalduva probleemi sisulisele lahendamisele;

- pöördumise lahendid vastavad dokumendi koostamise olulisematele nõuetele; 
- pöördumise lahendid on kooskõlas kehtiva õiguse ja asjale vastavate olulisemate kohtulahenditega; 
- pöördumiste lahendid on õiguslikult ja faktiliselt põhjendatud ja adressaadile arusaadavad; 
- pöördumise lahendid on üldjuhul suunatud pöördumises sisalduva õiguslikult olulise probleemi sisulisele lahendamisele;	- vaided vastava dokumendi koostamisele nõuetele, on süsteemsed ja arusaadavad, õigekirjas ja ametlikus stiilis; 
- vaided on õigus- ja eesmärgipärased ja vastavate olulisematele kohtulahenditele; 
- vaided on õiguslikult ja faktiliselt põhjendatud, tõendid on asjaoludega seostatud ja asjaolud normidega seostatud, kaalutlused on selgelt esitatud ja sõnastatud adressaadi arusaamise võimet arvestades; 
- vaided on suunatud pöördumises sisalduva probleemi sisulisele lahendamisele;

- pöördumise lahendid vastava dokumendi koostamisele nõuetele, on süsteemsed ja arusaadavad, õigekirjas ja ametlikus stiilis; 
- pöördumise lahendid vastavad kehtivale õigusele, on kaalutletud ja vastavad olulisematele kohtulahenditele; 
- pöördumiste lahendites on asjakohaseid õigusnormi refereeritud ja viidatud, asjaolud välja toodud ja tõenditega seostatud ning hinnatud asjaolude vastavust õigusnormile. Arutluskäik on jälgitav; 
- pöördumiste lahendid on suunatud pöördumises sisalduva õiguslikult olulise probleemi sisulisele lahendamisele;	- vaided vastavad dokumendi koostamise nõuetele, jätavad korrektse ja esteetilise mulje, on süsteemsed, arusaadavad ja hea keelekasutusega, õigekirjaga ja ametlikus stiilis; 
- vaided on õigus- ja eesmärgipärased, vastavad asjakohasele kohtupraktikale; 
- vaided on õiguslikult ja faktiliselt põhjendatud, õigusnormi tõlgendus on selgelt esitatud, asjaolud on usaldusväärselt tõendatud ja õigusnormiga seostatud, kaalutlused on välja toodud ja põhjendus on sõnastatud selgelt, kontrollitavalt ja arusaadavalt, 
- vaided on konstruktiivsed, arvestavad asjaosaliste põhjendatud õiguspäraste huvidega ja on suunatud pöördumises sisalduva probleemi sisulisele tõhusale lahendamisele; 

- pöördumise lahendid vastavad dokumendi koostamise nõuetele, jätavad korrektse ja esteetilise mulje, on süsteemsed, arusaadavad ja hea keelekasutusega, õigekirjaga ja ametlikus stiilis; 
- pöördumise lahendid on õiguslikult hästi põhjendatud, õigusnormidele on viidatud, neid on refereeritud ja analüüsitud, osutatud on kohtulahenditele ja vanglateenistuse väljakujunenud praktikale; 
- pöördumise lahend on õiguslikult ja faktiliselt põhjendatud, õigusnorme on analüüsitud, tõendeid on hinnatud ja asjaolud tuvastatud, õiguslikud ja faktilised asjaolud on omavahel seostatud ning arutluskäik on järgitav ja kontrollitav; 
- pöördumise lahendamisel on selgitatud välja pöördumise ajendanud probleem ja pöördumise kontekst ning lahendis on õiguslikult olulist probleemi sisuliselt ja terviklikult lahendatud;	
   5) suhtleb igapäevastes suhtlussituatsioonides vangidega vene keeles praktiliste vangistusalaste küsimuste ja inspektor-kontaktisiku teenistuskohustuste täitmise valdkonnas igapäevastes suhtlussituatsioonides iseseisva keelekasutajana.	praktika käigus jooksev teenistus-ülesannete täitmine	Kuulamine 
mõistab rahuldaval tasemel sõnumi peamist mõtet ja olulisemaid üksikasju vangistuse täideviimisega  seotud teemadel,  kui sõnu hääldatakse   selgelt ja aeglaselt.
	
Mõistab heal tasemel sõnumi peamist mõtet  ning otsesõnalist faktiteavet vangistuse täideviimisega  seotud teemadel, kui hääldatakse  selgelt  ja aeglaselt.	
Mõistab suurepäraselt sõnumi sisu ja faktiteavet vangistuse täideviimisega  seotud teemadel olenemata kõnetempost.   	
		Rääkimine 
Kasutab rahuldaval tasemel vangistuse täideviimisega seotud olukordadest rääkides sobivaid väljendeid,  lauseehitus on lihtne, kõne koosneb enamasti sidumata lausetest. Esinevad mõningad vead, mis ei takista sõnumist arusaamist. Erialaste terminite ja mõistete kasutamisel esineb ebatäpsusi.

Kasutab heal tasemel vangistuse täideviimisega seotud olukordadest rääkides sobivaid väljendeid, erialast sõnavara ja õigeid grammatilisi struktuure, milles võib esineda väheseid vigu. Märkab ise oma vigu ja üritab end parandada. 	

Kasutab vabalt  vangistuse täideviimisega seotud olukordadest rääkides sobivaid väljendeid, erialast sõnavara ja õigeid grammatilisi struktuure. Kõnes võib esineda üksikuid vigu, mida on võimeline ise parandama. 	
KOHUSTUSLIKUD ALLIKAD 
•	haldusmenetluse seadus  (RT I 2001, 58, 354…RT I, 23.02.2011, 8)
•	järelevalve korraldus vanglas, justiitsministri 05.09.2011 määrus nr 44 (RT I, 07.09.2011, 6); 
•	kinnipeetava individuaalse täitmiskava koostamise ja rakendamise juhend, justiitsministri 14.05.2008 määrus nr 21 (RT I, 10.08.2012, 14)
•	praktika juhend ja üliõpilastööde koostamise ja vormistamise juhend;
•	praktikakoha vangla kodukord, teised üldkorraldused ja halduseeskirjad; 
•	praktikakoha vangla põhimäärus ja struktuuriüksuste põhimäärused;
•	riigivastutuse seadus (RT I 2001, 47, 260…13.09.2011, 11);
•	riskihindamise käsiraamat (2012), Justiitsministeerium
•	täitmisplaan, justiitsministri 25.03.2008 määrus nr 9 (RT I, 12.10.2012, 13); 
•	vangistusseadus (RT I 2000, 58, 376…RT I, 16.04.2014, 12)
•	www.riigiteataja.ee, 
•	www.sisekaitse.ee/justiitskolledz/;
•	www.vangla.ee

koostaja: Hannes Liivak 
kuupäev: 05.11.2015